《题良臣登云阁 其二》
宋代·欧阳澈

丹楹崛起拂云端，平步危梯入广寒。脱屣伫当腾鹤驭，飞凫终拟附鹏抟。

半天风雨凭栏咏，万里江山指掌看。十二楼台多胜概，惭无诗思剪裁难。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。